ओडिशा में कोरोना वायरस के 2019 नए केस, 14 रोगियों की मौत
ओडिशा में कोरोना वायरस संक्रमण के 2,019 नए मामले सामने आने के बाद रविवार को संक्रमितों की कुल संख्या बढ़कर 2,68,364 हो गई।
भुवनेश्वर: ओडिशा में कोरोना वायरस संक्रमण के 2,019 नए मामले सामने आने के बाद रविवार को संक्रमितों की कुल संख्या बढ़कर 2,68,364 हो गई। इसके अलावा 14 रोगियों की मौत के साथ ही मृतकों की कुल तादाद 1,135 तक पहुंच गई है। एक स्वास्थ्य अधिकारी ने यह जानकारी दी। उन्होंने कहा कि 1,168 नए मामले पृथकवास केन्द्रों से सामने आए हैं। वहीं संक्रमितों के संपर्क में आए लोगों का पता लगाने के दौरान 851 लोग संक्रमित मिले है। अधिकारी ने कहा कि खुर्द जिले में सबसे अधिक 283 नए मामले सामने आए हैं। इसके अलावा कटक से 150, अंगुल से 129 और मयूरभंज से 111 नए मामले सामने आए। ओडिशा में फिलहाल 22,949 लोग कोरोना वायरस से संक्रमित हैं। 2,44,227 लोग संक्रमण से उबर चुके हैं। वहीं, अब एक नजर पूरे देश से जुड़े कोरोना वायरस आंकड़ों पर डाल लेते हैं।पूरे देश की बात करें तो भारत में कोरोना वायरस जुड़े आंकड़े एक बार फिर से चौंकाने लगे हैं। देश में कोरोना से मौत का आंकड़ा एक बार फिर 1000 के स्तर को पार कर गया है। स्वास्थ्य मंत्रालय के ताजा आंकड़ों के अनुसार 24 घंटों में देश में 1,033 लोगों की मौत कारोना वायरस के चलते हुई है। लेकिन, अच्छी बात यह है कि अब तक 65 लाख से अधिक लोग कोरोना वायरस को मात देकर ठीक हो चुके हैं। इसके अलावा, पिछले 1.5 महीने में लगातार दूसरे दिन, COVID-19 के सक्रिय मामले 8 लाख से नीचे रहे। पिछले 24 घंटों में कोरोनवायरस के कारण 61,870 नए संक्रमण पाए गए हैं। देश में COVID-19 का आंकड़ा 74 लाख के पार चला गया है। जबकि मरने वालों की संख्या 1 लाख हो गई है। देश में कोरोनावायरस संक्रमण के कुल मामले 7,494,551 हैं, जबकि मृत्यु का आंकड़ा 1,14,031 है। स्वास्थ्य मंत्रालय के अनुसार, इनमें से 7,83,311 सक्रिय मामले हैं, जबकि 65,97,209 लोग ठीक हो चुके हैं।घातक कोरोना वायरस से भारत की रिकवरी 65 लाख से अधिक हो गई। शनिवार को, COVID-19 मामले में COVID-19 के कारण मृत्यु दर 1.52 प्रतिशत दर्ज की गई।